สวัสดีค่ะหนูพาตัดปีกมดลูกสองข้างมาเดือนกว่าแล้ว แล้วมีตกขาวไหลออกมาเป็นสีเขียวเลยไปหาแล้วบอกว่ามีแผลอยู่ข้างในเลยทำให้ตกขาวเห็นบยาให้พอกลับมาถึงบ้านเลือกทางช่องคลอดเป็นอันตรายไหมค่ะ
สวัสดีค่ะ อาการมีตกขาวสีผิดปกติ อาจเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดในกรณีนี้น่าจะเกิดจากช่องคลอดติดเชื้อและมีแผล การเหน็บยาทางช่องคลอดน่าจะเป็นยาฆ่าเชื้อที่ตรงกับเชื้อที่แพทย์สงสัยมากที่สุด ควรเหน็บยาตามที่แพทย์สั่งอย่างเคร่งครัดและกลับไปติดตามอาการ การติดเชื้อหากได้รับยาฆ่าเชื้อที่ถูกต้อง ครบถ้วน สามารถรักษาให้หายขาดได้ ไม่น่ามีอันตรายค่ะการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ควรรีบกลับไปพบสูตินรีแพทย์ หากคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือด